স্টাফ রিপোর্টার : আজ বুধবার ডেমক্রেসিওয়াচ এর সোস্যাল এনগেইজমেন্ট ফর বাজেটারী একাউন্টেবিলিটি (সেবা) প্রকল্পের উদ্যোগে মানুষের জন্য ফাউন্ডেশনের সহযোগিতায় সল্লা ইউনিয়ন পরিষদের সেবার মান উন্নয়নে কর্মপরিকল্পনা প্রণয়নের লক্ষ্যে “জনতার মুখোমুখি নির্বাচিত জনপ্রতিনিধি” শীর্ষক আলোচনা সভা অনুষ্ঠিত হয়েছে। সভায় আমন্ত্রিত অতিথি হিসেবে উপস্থিত ছিলেন মুহাম্মদ আনোয়ার হোসেন, অতিরিক্ত জেলা প্রশাসক (সার্বিক), টাঙ্গাইল, স্থানীয় সরকার বিশেষজ্ঞ ও মানুষের জন্য ফাউন্ডেশনের ডিরেক্টর- গভার্নেন্স প্রোগ্রাম জনাব ড. তোফায়েল আহমেদ, জনাব শামীম আল মামুন, চেয়ারম্যন, সল্লা ইউনিয়ন পরিষদ, কালিহাতি, টাঙ্গাইল। সভায় সভাপতিত্ব করেন জনাব আঃ সাত্তার, সভাপতি, কমিউনিটি সহায়ক দল, সেবা প্রকল্প, সল্লা ইউনিয়ন পরিষদ, কালিহাতি, টাঙ্গাইল ।